Fél év alatt teljesen eltűnt egy magyar kisváros - Kultúrpart
Közel 15.000 áldozata volt már az első negyedév során is a magyarság válságának. Nem a globális gazdasági krízisnek, hanem az évtizedek óta tartó hazainak. Közlemény.
Minden negyedévben egy újabb kisváros esik el, amit az elit hajlandó némán tudomásul venni. Ha így megy tovább, lassan elesik az egész ország! A Magyarok Egymásért Szövetsége – mint már annyiszor – most is kinyilvánítja, hogy az állami kiadások fontossági sorrendjének élére kell helyezni a népesedést ösztönző támogatásokat.
A mindössze négy hónap leforgása alatt megvalósuló 15.000 fős népességfogyás még nem napjaink családtámogatási megszorításainak következménye, hanem a parlamentben ücsörgő pártok két évtizedes hanyagságáé. A GYES, a GYED, a "szocpol" befagyasztása, a bölcsődei és óvodai férőhelyek tudatos csökkentése, a beiskolázási költségek emelése együttesen vezette ide a magyarságot.
Negyedévente egy kisvárosnyi áldozat, évente egy megyeszékhely, még folytatni is borzalmas… Az elmúlt ötven évben összességében 7 millió (!) abortuszt végeztek el hazánkban; nyilván elsősorban a mesterségesen kialakított megélhetési nehézségek, másodsorban a család intézményének állami szétzilálása miatt. A magyarság népességfogyása (a térségi nemzetek népszaporulatának csökkentésével párhuzamosan, habár azoknál sokkal radikálisabban) egy globális népességcsökkentő stratégia részét képezi.
A MESZ szerint minden kormány hajlandó volt végrehajtani a rendszerváltozás óta a nemzetközi nagyvállalatok ultimátumát: nincs szükség "felesleges" emberekre, csak biztos fogyasztókra. Az életszínvonal csökkentése, a vásárlóerő gyengítése szintén a családok életkedvét kívánta elvenni, hogy még véletlenül se gondoljanak második, vagy harmadik gyerek vállalására. Magyarországot kívülről biztosan vezérelt politikai kezek az egykék országává, a magányos fogyasztók államává, a nélkülöző gyermek százezrek társadalmává tették. Csak az tud szembe szállni a jelenséggel, akinek van bátorsága kimondani a korántsem természetes folyamat nevét. A Magyarok Egymásért Szövetsége a stratégiát szervezett népirtásnak tartja, amely habár humánusabb eszközöket alkalmaz, de lényegét tekintve a holocausttal azonos.
https://kulturpart.hu/api/trackback/id/tr1007854188